Markkinatapahtuma Koskuen kylätalolla Jalasjärvellä
Myyntipöytiä sisällä ja ulkona. Puffetista keittoa ja kahvia. Oheistapahtumia kylätalon alueella. Järjestäjänä Ilvesjoen, Koskuen ja Yli-Vallin kylät.
Lauantaisin Holy Smokessa on tarjolla uusi herkullinen teemabrunssi.
Haluamme tarjota asiakkaillemme makuelämyksiä ympäri maapalloa, eri teemabrunssien muodossa. Brunssien teemat vaihtuvat viikoittain, joten brunssiimme on mahdoton kyllästyä! Kutsu ystäväsi kanssasi brunssille tai poikkea brunssille vaikka shoppailun lomassa! TERVETULOA! ____________________________________________ LA 18.2.2023 ALPPIBRUNSSI (19€/25€) Pöytä sisältää mm. - Caesarsalaatti - Waldorfin salaatti - Smoken perunasalaatti - Sauerkraut - Leikkeleitä - Suolakurkku - Punasipuli -Talon majoneesi - Kinkkupiirakka - Juustopiirakka- - Sacher - Laskiaispullat - Grilliperunat - Röstiperunat - Schnizel - Tartiflette - Juustospätzle - Tirolilainen lihapata - Riistamakkara - Emmental -lihapullat - Nakkeja - Munakokkeli - Juustofondue - Suklaasuihkulähde - Kahvi, tee, kaakao Juomatarjoukset brunssin yhteydessä Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuviiniä Castellblanc Cava Seco 2,00€ (norm. 8,00€) 12cl, Espanja, 11,5% ____________________________________________ TULEVAT TEEMALAUANTAIT: LA 25.2.2023 MEXICOBRUNSSI Päivittelemme listaa… ____________________________________________ Pöytävaraukset: puh. 044 2354113 tai myynti@holysmoke.fi Facebook kaverit & instagram seuraajat: 19€/hlö, norm. 25€/hlö. OPISKELIJAT 19€/hlö! (voimassa 31.5.2023 asti) Pienet lapset on 1,5€/ per ikävuosi. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta.
Alle kouluikäisten satuhetki Syreenin salissa
Syreenin sali, päiväkoti Pikkusyreenin vieressä
Kirjasto järjestää alle kouluikäisille lapsille satuhetken Syreenin salissa, päiväkoti Pikkusyreenin vieressä, keskiviikkona 22.2.2023 klo 10:00. Satuhetken pitävät vierailevat tähden, eläköityneet kirjastotädit Tepa ja Armi. Kirjaston satuhetki alle kouluikäisille lapsille kestää noin 30 min. Siinä ajassa ehditään lukea 2-3 satua. Vapaa pääsy. Tervetuloa.
Luonto- ja eräteemaiset messut Soinissa 10.6.2023
Soinin erämessut kokoavat yhteen luontoharrastajia lähialueelta ja kauempaakin. Kesälomakauden alussa on mainio aika suunnitella kesän luontoretkiä ja haaveilla jo syksyn metsästyspäivistä. Näytteilleasettajissa on mielenkiintoinen kattaus lähiseudun palveluja, yrityksiä ja yhdistyksiä. Metsästysmatkailu, vastuullinen metsästysharrastus, nuoret metsästäjät, metsästyskoirat ja monipuolinen valikoima luonto- ja metsästysharrastukseen liittyviä tuotteita on esillä. Messuista tarkemmin www.soinintapahtumat.fi/eramessut !
Yrjö Hirvosen ja Voitto Latva-Luovan muistokonsertti
Yrjö Hirvosen ja Voitto Latva-Luovan muistokonsertti Kurikan auditoriossa 12.3. klo 14.00. Kurikan Pelimannit esittää heidän musiikillista tuotantoaan vuosien varrelta, laulusolisteina Mirja ja Pekka. Muistellaan myös tanssiorkesteri Tempoa, mukana vierailevana solistina Mauri Niemi. Konsertin juontaa Pekka Vuorinen. Liput 10 euroa.
Huomisen lakeus EP-kalenteriin (1140 x 400 px).png
#HuomisenLakeus-valokuvahaasteen kärkikymmenikkö näyttelykiertueella
Etelä-Pohjanmaan liitto toteutti syyskuussa 2022 sosiaalisessa mediassa #HuomisenLakeus-valokuvahaasteen. Haasteessa sosiaalisen median käyttäjät julkaisivat oman visionsa huomisen Etelä-Pohjanmaasta kuvan muodossa osallistuen samalla valokuvakilpailuun. Haasteeseen osallistuttiin kaikkiaan noin 300 kuvalla, joiden joukosta tuomaristo valitsi voittajan ja sijoille 2.–10. yltäneet. Kuvien teemoina korostuivat erityisesti luonto ja maaseutu. Kärkikymmenikkö on nyt näyttelykiertueella Etelä-Pohjanmaan jokaisessa 18 kunnassa joulukuusta 2022 aina toukokuulle 2024 saakka. Helmikuussa 2023 Huomisen lakeus -valokuvanäyttely on nähtävissä Soinin kirjastossa kirjaston aukioloaikoina (osoite Alajärventie 2, 63800 Soini). Kirjaston aukioloajat pääset tarkistamaan tästä linkistä. Näyttelykiertueen koko aikataulun löydät Etelä-Pohjanmaan liiton verkkosivuilta tästä linkistä.
Liput A-katsomo 39€ / B-katsomo 34€. Konserttiliput -3€ oopperalipun ostaneille. S-etukortilla -4€ Viihdeillan lipuista. Osto ei kerrytä S-bonusta.
Viihdeiltaa tähdittävät Matti&Teppo ja SoulSisters: Swing Noir -kabareeshow
VIIHDEILTA: Matti&Teppo, SoulSisters: Swing Noir -kabareeshow
Viihteellisen illan Kyrönjoen rannassa aloittaa SoulSisters. Mukaansatempaava pitkän linjan lauluyhtye SoulSisters muuntautuu kohtalokkaaksi Femme Fetale -kolmikoksi Swing Noir -kabareeshowssaan. Uusia ja vanhoja hittejä muikein sovituksin ja koreografioin 20-luvun salakapakkaotteella. Karismaa, huumoria, naisenergiaa ja timanttiseksi hiottu show luvassa Ooppera-areenalla! Iskelmän kiistattomimmat hittiveljekset Matti ja Teppo viihdyttävät yleisöä takuuvarmasti. Iskelmä-Suomen tunnetuin parivaljakko ei ole jäänyt lepäämään nostalgialaakereille, vaan tuottaa jatkuvasti uutta musiikkia, mikä houkuttelee vakiintuneiden aktiivisten fanien lisäksi myös yhä uusia tanssivia sukupolvia keikkapaikoille ja levyn kuuntelijoiksi. Kaksikon tunnetuimpia hittejä ovat "Mä joka päivä töitä teen", "Kaiken takana on nainen", "Näitä polkuja tallaan" sekä "Vauhti kiihtyy" - joka saavutti uudella versioinnillaan vuonna 2021 uuteen nousun. Kesto 3,5h. Viihdeillassa kaksi väliaikaa.
Liput A-katsomo 39€ / B-katsomo 34€. Konserttiliput -3€ oopperalipun ostaneille.
DIANDRA & OSMO IKONEN, ANTTI RISSANEN ORCHESTRA
Music of Divas -nimeä kantava konsertti sisältää kansainvälistä viihdemusiikkia. Ohjelmisto koostuu Diandran omien lempiartistien esittämistä kappaleista. Mukana on musiikkia mm. seuraavilta artisteilta: Whitney Houston, Shirley Bassey, Adele, Abba, Tina Turner, Celine Dion, Chaka Khan ja Aretha Franklin. Osmo Ikonen esittää musiikkia omasta tuotannostaan sekä Suomi Love -ohjelmassa häneltä kuultuja kappaleita. Antti Rissasen johtama 11-henkinen festivaaliorkesteri koostuu Suomen eturivin muusikoista. Konsertin kesto noin 2 tuntia sisältäen 30 minuutin väliaja.
Liput 20€. Konserttiliput -3€ oopperalipun ostaneille.
Näyttelijä Timo Tuominen tuo chansonin mestarin, laulaja ja runoilija Jacques Brelin musiikkia kotiseudulleen Etelä-Pohjanmaalle!
Näyttelijä Timo Tuominen tuo chansonin mestarin, laulaja ja runoilija Jacques Brelin musiikkia kotiseudulleen Etelä-Pohjanmaalle! Esityksessä kuullaan kauneimpia, pakahduttavimpia ja tunnetuimpia Brel-mestariteoksia, kuten Ne me quitte pas, La chanson des vieux amants ja La Fanette. Tuomisen käännökset ja koreilemattoman vahvat tulkinnat Brelin mestariteoksista kertovat elämästä varjoineen ja valoineen ‒ ironisesti ja herkästi, yksilön tasolla ja yhteiskunnallisesti, ajankohtaisesti ja ajattomasti, surullisesti ja hauskasti. Esitys koostuu tarinoista, muistelusta ja upeista tulkinnoista. Kesto noin 1h.
Liput A-katsomo 32€ / B-katsomo 27€. Konserttiliput -3€ oopperalipun ostaneille.
Petri ja Jouni Bäckström sekä Tuukka ja Sampo Haapaniemi.
Petri Bäckström, Jouni Bäckström, Tuukka Haapaniemi ja Sampo Haapaniemi (mm. The Fabulous Bäckström Brothers, Club for Five ja Suomen Kansallisooppera) perustivat uudelleen Suomen legendaarisimman mieskvartetin ja sen seurauksena syntyi esitys, josta ei puutu virtuositeettia. Upeiden musiikki- ja komedianumeroiden rytmittämä dramatisoitu konsertti saa takuuvarmasti hymyn huulille ja tunnelman kattoon. Jouni Bäckströmin kirjoittama ja Reetta Ristimäen ohjaama ”Uusi Kipparikvartetti” on näytelmä, konsertti, yhtye ja paljon muuta. Kipparikvartetti sai alkunsa vuonna 1950, kun neljää iskelmälaulajaa pyydettiin äänittämään elokuvassa Kaunis Veera eli balladi Saimaalta esiintyvien laivamiesten lauluosuudet. Kaikki kvartetin jäsenet olivat koulutuksen saaneita laulajia, osa jopa ulkomailla opintojaan täydentäneitä. Heillä oli myös takanaan jo pitkä ura ammattimuusikkoina. Yhtye konsertoi viimeisen kerran vuonna 1962, minkä jälkeen Kipparit esiintyivät satunnaisesti aina 1980-luvun alkuun saakka lähinnä yksityistilaisuuksissa. Uusi Kipparikvartetti kunnioittaa edeltäjänsä perinteitä. Uusien Kippareiden musiikki koostuu sekä alkuperäisen Kipparikvartetin hittilauluista että uudelle kvartettikokoonpanolle sovitetusta musiikista. Kesto n. 2h. sisältäen väliajan. ​
Kansallista hiihtopäivää vietetään koko Suomessa lauantaina 4.3.2023. Alajärvellä järjestetään silloin koko perheen hiihtopäivä Kitron stadionilla klo 12.00-14.00. Tapahtumassa mahdollisuus hiihtää Kitron stadionin laduilla ja kerätä valtakunnallisen hiihtopäivän tapahtumaan yhteisiä kilometrejä. Lisäksi hiihtokoulu klo 12, leikkipiste sekä tarjolla eväsleipiä, lämmintä kaakaota ja mehua sekä nakkikeittoa soppatykistä. Tapahtuma on ilmainen. Tapahtuman yhteistyössä järjestävät Alajärven kaupunki/liikunta- ja nuorisopalvelut, Alajärven Ankkurit/hiihtojaosto, Alajärven 4H, Alajärven Eläkeliitto ry. sekä Aaltoja ja Aarioita ry.
{"fi":"Rekisteröityminen tapahtumaan erillisen tapahtumasivun kautta. Maksutapoina PayTrail sekä lasku.","sv":"","en":""}
Teknologia-alan kärkitapahtuma Tilaa tähdille 16.-17.3.2023 Seinäjoella. Teemana kasvu ja rohkeat investoinnit.
Into Seinäjoki Oy ja Seinäjoen Yrittäjät
Tilaa tähdille 2023 - teknologia-alan kärkitapahtuma Seinäjoella
Atria Lounge (seminaari) sekä alueen yritykset
Järjestämme jo kolmatta kertaa teknologia-alan tapahtuman Tilaa tähdille. Tapahtuma järjestetään kaksipäiväisenä 16.-17.3.2023 Seinäjoen OmaSP Stadionilla tyylikkäissä Atria Lounge -tiloissa. Tilaa tähdille -tapahtuma kerää yhteen noin sata yritysedustajaa valmistavan teollisuuden, ict- ja teknologian aloilta sekä alueellisia ja kansallisia TKI-toimijoita. Tapahtuman tavoitteena on tarjota alusta uusien kumppanuuksien muodostumiselle, tiedon ammentamiselle ja kasvuun kiihdyttämiselle. Tämän vuoden teemana on kasvu ja rohkeat investoinnit. Olemme jo vahvistaneet kansallisesti kiinnostavia yrityscaseja tapahtuman ohjelmaan. Katso alta, ketä on jo mukana! Ketä on mukana? Olemme kartoittaneet sisällöiksi vaikuttavia yritysten kasvutarinoita, mutta myös tulevaisuuden suuntaviivoja meille viitoittavia puheenvuoroja. Tilaa tähdille 2023 -ohjelmaan voi tulla vielä muutoksia. Mika Lintilä, elinkeinoministeri ja kansanedustaja. Vaasan vaalipiirin kansanedustaja ja elinkeinoministeri Lintilä on toiminut kansanedustajana vuodesta 1999 ja ministeritehtävissä vuodesta 2016. Jani Vilenius, Director Technology Development and Services, Sandvik Mining and Rock Solutions. Tekniikan tohtori Jani Vilenius toimii tutkimus- ja teknologiajohtajana Sandvikilla. Hän johtaa Sandvik Mining and Rock Solutions -liiketoiminnan teknologiakehitystä ja vastaa liiketoiminta-alueen teknologiavisiosta, -strategiasta ja -investoinneista. Vilenius on suunnannäyttäjänä merkittävissä strategisissa muutoksissa, joissa kaivosteollisuus siirtyy toiminto- ja dieselpohjaisesta toiminnasta kohti innovatiivisempaa, digitaalisempaa ja sähköisempää toimintatapaa siten, että ala tukee kestävää tulevaisuutta. Vilenius valittiin vuonna 2020 vuoden teknologiajohtajaksi suurten yritysten sarjassa. Eeva Koskela, Epec Oy, toimitusketjun johtaja. Epec Oy on järjestelmätoimittaja, joka on erikoistunut työkoneiden ja hyötyajoneuvojen kehittyneeseen elektroniikkaan ja ohjelmistoihin, sähköisen voimansiirron järjestelmiin sekä avustaviin ja autonomisiin järjestelmiin. Eeva on toiminut pitkään sähköistetyn valmistavan teollisuuden parissa. Hän on osallistunut lukuisiin kunnianhimoisten kasvustrategioiden luomisprosesseihin ja läpivienteihin. Harri Nieminen, VTT:n yhteiskehittämispäällikkö ja Sustainable Industry X -verkoston vetäjä. Harri on toiminut kauan valmistavan teollisuuden kehittämisen parissa niin yritys-, tutkimus- kuin kehittämissektorilla – tavoitteenaan vahvistaa ja uudistaa Suomen valmistavan teollisuuden ekosysteemiä. Tuomo Lehtimäki, Verge Motorcycles Oy, toimitusjohtaja. Verge on ensimmäinen ja ainoa pohjoismainen täysikokoisten sähkömoottoripyörien valmistaja, joka on aloittanut sarjatuotannon. Marko Jyllilä, Relicomp Oy, toimitusjohtaja. Relicomp Oy on vuonna 1992 perustettu suomalainen, Kurikassa toimiva ohutlevyteknologiaan erikoistunut metalliteollisuusyritys. Yhden perheen autotallista liikkeelle lähteneen perheyhtiön liikevaihto on tänä päivänä yli 28 meur ja se työllistää 140 metallialan ammattilaista. Tuomas Tukeva, UTEC Oy, Koneita.com, yrittäjä. Koneita.com on vuonna 1979 alkunsa saanut yritys, jonka toiminta on vuosikymmenten aikana kasvanut kotimaan lisäksi myös kansainvälisillä kentillä. Toimintaan kuuluvat kone- ja laitevalmistus, maahantuonti sekä tukku- ja vähittäismyynti. Vuosittain laajentuva markkina-alue kattaa tällä hetkellä Suomen lisäksi Skandinavian ja Baltian, sekä yhteistyöverkoston avulla myös Keski- ja Etelä-Euroopan.
Mahdollisuus päästä kokeilemaan painia Alajärven Kuntoportin kamppailualueella.
Painia eri ikäisille: Nasikkapaini 5-7 -vuotiaille klo 17.00 Painikoulu 8+ -vuotiaille klo 18.00 Kuntopaini aikuisille sekä 15+ -vuotiaille Kokeilupäivä on ilmainen. Mukaan tarvitset sisäliikuntavaatteet, sisäliikuntakengät tai voit olla myös paljain jaloin, sekä juomapullon. Lisätietoja ja ilmoittautuminen 26.2.2023 mennessä osoitteessa alajarvi.fi/liikunta.
Rahoituskaffit: ELY Maaseudun yritystuet - CAP rahoituskausi 2023-2027
Maaseudun yritysrahoitus tarjoaa jatkossakin monipuolisen valikoiman mahdollisuuksia aloittaville ja laajentaville yrityksille toimintansa kehittämiseen. Yritystukia myönnetään edelleen yrityksen perustamiseen ja investointeihin. Uutena tukimuotona on kehittämisavustus, jolla tuetaan asiantuntijapalveluiden hankkimista yrityksen eri kehittämisvaiheissa. Suomen CAP-suunnitelman ja alueellisen maaseudun kehittämissuunnitelman toimeenpano käynnistyy tämän vuoden aikana vaiheittain. Tervetuloa kuulemaan ja kyselemään lisää yritysrahoituksesta. Yritysrahoituksen asiantuntijat Anna-Mari Heinonen, Eetu Puntala ja Juha Koski Etelä-Pohjanmaan ELY-keskuksesta, yrityspalvelukeskuksesta alustavat teemaan. Ilmoittaudu aamukaffeille: https://link.webropol.com/s/yrityspalvelutep-aamukaffit Otahan kupponen kuumaa eteesi ja Hyppää mukaan tästä. ******************************************************************* #yrityspalvelutEP -aamukaffit Yrityksille suunnatut tiiviit tietoiskut eri aiheista liittyen yritysten kasvuun, kehittämiseen ja kansainvälistymiseen niin rahoitusten, palveluiden kuin työvoiman saatavuuden edistämisenkin näkökulmasta. Virtuaalisia aamukaffi-tilaisuuksia järjestetään joka toisena keskiviikkona ja niissä nostetaan ajankohtaisia teemoja niin yrityspalvelukeskuksen toimijoilta (ELY-keskus, TE-palvelut, Business Finland) kuin muiltakin yrityspalvelutoimijoilta. Keväälle 2022 on tulossa esimerkiksi Finnveran, eteläpohjalaisten Leadereiden ja Sedun teemoja. Mistä aiheista sinä haluaisit kuulla? Jätä vinkki: https://bit.ly/YPaamukahvi-ideat Tilaisuudet järjestetään yhteistyössä Etelä-Pohjanmaan ELY-keskuksen, Etelä-Pohjanmaan TE-toimiston, Business Finlandin, Finnveran, Uusyrityskeskus Neuvoa-Antavan, Etelä-Pohjanmaan Yrittäjien, Etelä-Pohjanmaan Kauppakamarin, eteläpohjalaisten Leadereiden, Sedun, Into Seinäjoen, Kauhavan Kehityskeskuksen, Etelä-Pohjanmaan Liiton ja muiden alueen yrityspalvelutoimijoiden kanssa.a
Fantastinen jäädisko jäähallissa. Diskovaloja, musiikkia, savua, kioski ja toimintaa. Kaikenikäisille. Ilmainen.
La 4.3. klo 18-20.00 Jäädisko, JKH-Areena Diskovaloja, musiikkia, savua, kioski ja toimintaa. Kaikenikäisille. Ilmainen. Ei ilmoittautumista. Vain luistimilla jäälle. Järj. Liikunta- ja nuorisopalvelut, JPK
Kaksi yhden hinnalla Duudsonit Activity parkiin ystävänpäivänä 14.2!
Duudsonit Activity parkissa pääset ystävän kanssa temppuilemaan ystävänpäivänä 14.2 2 yhden hinnalla! Tarjoamme edullisemman lipun. Ei voi yhdistää toisiin tarjouksiin.
Koe uudistettu ninja warrior -rata ja löydä sisäinen ninjasi. Rata on valaistu värivaloin. Ilmainen. Ei ennakkoilmoittautumista. Suositusikä
To 2.3. Klo 13-16.00 Ninja Warrior -rata, Monitoimihalli Koe uudistettu ninja warrior -rata ja löydä sisäinen ninjasi. Rata on valaistu värivaloin. Ilmainen. Ei ennakkoilmoittautumista. Suositusikäraja 8v ylöspäin, soveltuu myös aikuisille. Luvassa on ainakin seuraavia aktiviteetteja: Wipe Out Moukaripallo Ninjajuoksuseinä Huojuva esterata Juoksuzorbi Volttipallot Puhallusputket Järj. Vapaa-aikapalvelut
Hissi ja välinevuokraus ilmoittautuneille alennetuin hinnoin. Hissilippu 10€ ja vuokravälineet 10€. Mehu- ja makkaratarjoilu laavulla klo 11-13.00. Ei yhteiskyyditystä.
Laskettelua Lakiksella (Instagram-tarina) (1140 x 400 px).png
Laskettelua Lakiksella Hissi ja välinevuokraus ilmoittautuneille alennetuin hinnoin. Hissilippu 10€ ja vuokravälineet 10€. Mehu- ja makka
Omatoimiretki Vimpelin Lakeaharjulle laskettelemaan
Ke 1.3. klo 11-18.00 Laskettelua Lakiksella Hissi ja välinevuokraus ilmoittautuneille alennetuin hinnoin. Hissilippu 10€ ja vuokravälineet 10€. Mehu- ja makkaratarjoilu laavulla klo 11-13.00. Ei yhteiskyyditystä. Ilmoittautumiset pe 24.2. klo 23.00 mennessä. Mukaan mahtuu 50hlö. Järj. Nuorisopalvelut
Padel lajikokeilupäivä (1140 x 400 px).png
Lajikokeilupäivässä pääset ilmaiseksi tutustumaan lajiin. Päivä sisältää ensin 30 minuutin opastuksen peliin ja tekniikkaan, jonka jälkeen 6
Ti 28.2. Padel tutuksi lajikokeilupäivä, Alajärven padel hallilla. 5-6 luokkalaisille klo 14-15.30 13-16 vuotiaille klo 15.30-17.00 Lajikokeilupäivässä pääset ilmaiseksi tutustumaan lajiin. Päivä sisältää ensin 30 minuutin opastuksen peliin ja tekniikkaan, jonka jälkeen 60 minuutin vapaata pelailua. Mailat ja pallot veloituksetta käytössä lajikokeilupäivässä. Ilmoittaudu viimeistään pe 24.2. klo 23.00 mennessä osoitteessa. Mukaan mahtuu 20 nopeiten ilmoittautunutta per sarja. Järj. Nuorisopalvelut, Padel Club Alajärvi
Pool race -vesirata, vesileluja. Normaali uintimaksu. Ei ennakkoilmoittautumista. Vesiradassa edellytämme uimataitoa.
Ma 27.2. klo 10-16.00 Koko perheen uintipäivä, Alajärven uimahalli Pool race -vesirata, vesileluja. Normaali uintimaksu. Ei ennakkoilmoittautumista. Vesiradassa edellytämme uimataitoa. Järj. Liikunta- ja nuorisopalvelut ja uimahalli